Մարկ Վարշավեր

Մարկ Բորիսովիչ Վարշավեր (, ), խորհրդային թատրոնի դերասան, 1979 թվականից կատարել է վարչական աշխատանք։ Ռուսաստանի Դաշնության արվեստի վաստակավոր գործիչ (2001), Ռուսաստանի Դաշնության մշակույթի վաստակավոր գործիչ (1993)։ 1986 թվականից՝ «Լենկոմ» թատրոնի տնօրեն, 2019 թվականից՝ ընդլայնված լիազորություններով տնօրեն։

Կենսագրություն 
Մարկ Վարշավերը ծնվել է 1947 թվականի մարտի 11-ին Մոսկվայում, հրեական ընտանիքում։

1969 թվականին ավարտել է Գորկու թատերական ուսումնարանը (կուրսի վարպետ՝ Վ. Կ. Սոկոլովերով)։ 1972-1979 թվականներին աշխատել է Մոսկվայի մարզային դրամատիկական թատրոնում, որտեղ խաղացել է առաջատար դերեր։

1979 թվականին սկսել է աշխատել Մոսկվայի «Լենկոմ» թատրոնում որպես գլխավոր ադմինիստրատոր։ Միաժամանակ, համատեղելով այս պաշտոնը ուսուցման հետ, 1986 թվականին ավարտել է ԳԻՏԻՍ-ի թատերական գործի տնտեսագիտության և կազմակերպման ֆակուլտետը՝ ստանակով տնտեսագետ-թատերագետի մասնագիտություն։ Նույն 1986 թվականին նշանակվել է տնօրենի պաշտոնում (2019-2022 թվականներին՝ ընդլայնված լիազորություններով տնօրեն)։

Մարկ Բորիսովիչ Վարշավերը ղեկավարել է Լենկոմի լեգենդար նախագծերը՝ «Հիշատակի աղոթք», «Ծաղրածու Բալակիրևը», «Բարբարոս և հերետիկոս», «Իմաստուն», «Խենթ օր, կամ Ֆիգարոյի ամուսնությունը», «Դահիճի ողբը», «Վա բանկ», «Տարտյուֆ», «Բալի այգին», «Ամուսնություն», «Սանձահարողների սանձահարումը», «Tout paye, կամ ամեն ինչի համար վճարված է», «Թռչելով կկվի բնի վրայով» («Խավարում») և շատ ուրիշներ։

Ֆիլմագրություն 
 1972 – Նադեժդա () – Պյոտր Ստրուվե
 1973 – Իմ ճակատագիրը () ֆիզիկոս Օլեգ Մորոզով

Պարգևեր և կոչումներ 
 «Հայրենիքին մատուցած ծառայությունների համար» II աստիճանի շքանշան (2022 թվականի մարտի 11) – հայրենական մշակույթի և արվեստի զարգացման գործում ունեցած մեծ ավանդի, երկարամյա բեղմնավոր գործունեության համար
 «Հայրենիքին մատուցած ծառայությունների համար» III աստիճանի շքանշան (2012 թվականի հունվարի 17) – հայրենական մշակույթի զարգացման գործում ունեցած մեծ ավանդի և երկարամյա բեղմնավոր գործունեության համար
 «Հայրենիքին մատուցած ծառայությունների համար» IV  աստիճանի շքանշան (2007 թվականի մարտի 8) – թատերական արվեստի զարգացման գործում ունեցած մեծ ավանդի և երկարամյա բեղմնավոր գործունեության համար
 Ալեքսանդր Նևսկու շքանշան (2016 թվականի դեկտեմբերի 26) – հայրենական մշակույթի և արվեստի զարգացման գործում ունեցած վաստակի, երկարամյա բեղմնավոր գործունեության համար
 Բարեկամության շքանշան (1997 թվականի մայիսի 30) – պետությանը մատուցած ծառայությունների, ժողովուրդների միջև բարեկամության և համագործակցության ամրապնդման գործում ունեցած մեծ ավանդի, մշակույթի և արվեստի բնագավառում երկարամյա բեղմնավոր գործունեության համար
 Ռուսաստանի Դաշնության արվեստի վաստակավոր գործիչ (2001 թվականի հունիսի 6) – արվեստի բնագավառում ունեցած վաստակի համար
 Ռուսաստանի Դաշնության մշակույթի վաստակավոր գործիչ (1993 թվականի մայիսի 13) – մշակույթի բնագավառում ունեցած վաստակի և բազմամյա բեղմնավոր աշխատանքի համար
 Մոսկվայի քաղաքային դումայի պատվոգիր (2017 թվականի փետրվարի 15) – քաղաքային համայնքին մատուցած ծառայությունների համար և հոբելյանի կապակցությամբ։

Ծանոթագրություններ

Արտաքին հղումներ 
 Մարկ Բորիսովիչ Վարշավեր 
 Директор «Ленкома» Марк Варшавер отмечает юбилей Вести. Проверено 1 мая 2019
 Варшавер сожалеет о своём поведении в ходе конфликта Вести. Проверено 1 мая 2019

Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Ռուսաստանի թատերական արվեստի ինստիտուտի շրջանավարտներ
20-րդ դարի դերասաններ